钦定古今图书集成/明伦汇编/氏族典/第106卷 > 裴炎
## 钦定古今图书集成/明伦汇编/氏族典/第106卷 > 裴炎

按《唐书裴炎传》：“炎字子隆，绛州闻喜人。补弘文生，举
明经及第，补濮州司仓参军。历御史、起居舍人，迁黄
门侍郎。调露二年同中书门下三品，进拜侍中。高宗
大渐，受遗辅太子，是为中宗，改中书令。中宗欲以后
父韦元贞为侍中，炎固执不从。帝怒，炎因与武后谋
废帝为庐陵王，更立豫王为皇帝。以定策功，封永清”
县男。后已持政，稍自肆，于是武承嗣请立七庙，追王
其先，炎谏，后不悦而罢。承嗣又讽太后诛韩王、鲁王，
以绝宗室望，炎固争，后愈衔怒。徐敬业兵兴，后议讨
之，炎请太后归政。后乃捕炎送诏狱，斩于都亭驿，籍
其家，无儋石之嬴。睿宗立，赠太尉，谥曰忠。